Návrh

Komuniké

Vláda Slovenskej republiky na svojom zasadnutí dňa ................................ 2007 prerokovala a schválila návrh na uzavretie Dohody medzi vládou Slovenskej republiky a vládou Kazašskej republiky o spolupráci v boji proti organizovanej trestnej činnosti, terorizmu, nedovolenému obchodovaniu s omamnými látkami, psychotropnými látkami  a prekurzormi a iným druhom trestnej činnosti.
Jedným zo závažných problémov, s ktorými sú v súčasnosti konfrontované všetky štáty medzinárodného spoločenstva, je značný nárast organizovanej trestnej činnosti. Efektívne pôsobenie proti týmto javom nie je preto možné bez široko koncipovanej medzinárodnej spolupráce orgánov podieľajúcich sa na boji proti organizovanej trestnej činnosti a terorizmu. Odzrkadlením týchto skutočností je aj návrh predkladanej dohody.